tomron87/hebrew-wikipedia-sentences-corpus huggingface dataset:
החדרים הריקים (2012) הוא אלבום כפול המקיף יצירות שכתב בין השנים 1999–2012. האלבום כולל חמישיית כלי קשת, שני מחזורי שירים לקול ופסנתר, יצירות קאמריות להרכבי כינור ופסנתר ולצ'לו ובייאן, וכן יצירות סולניות.
היצירות שבאלבום הוקלטו במרכז למוזיקה במשכנות שאננים שבירושלים.
היום שאחרי (2017) הוא אלבום כפול המקיף יצירות שנכתבו בין השנים 2017-2014. האלבום כולל שתי יצירות מקהלה, יצירות לפסנתר סולו, מחזורי שירים לקול ולפסנתר, יצירה לכלי נשיפה מעץ, יצירות לצ'לו, קונטרבס ופסנתר ובייאן סולו.
האלבום הוקלט בחלקו במרכז למוזיקה במשכנות שאננים שבירושלים ובקונסרבטוריון "שטריקר" שבתל אביב.
בין מבצעי היצירות נמנים מבצעים בולטים כגון: "חמישיית תל אביב", "מקהלת גארי ברתיני", זמרת המצו סופרן איילת אמוץ-אברמסון, הפסנתרנית עפרה יצחקי והפסנתרן רון טרכטמן.
מבקר המוזיקה הקלאסית של עיתון עכבר העיר, רפי לביא, כתב על אלבומו של נטע אלוני, חמש יצירות קוליות: "שורה תחתונה: מרתק.
מוזיקה אופיינית למחצית השנייה של המאה ה-20. היא לא 'נחמדה', לא כזאת שאפשר לקרוא איתה עיתון.
אי אפשר להישאר אדיש כלפיה.
בחלק מהמוזיקה יש מתח דרמטי מופנם, חלק אקספרסיבי עד כדי זעקה, אחרות נוגעות ללב ומלאות בתשוקה.
אלוני אינו 'מחדש' במובן של להמציא טקטיקות שטרם היו, אבל הוא בהחלט מקורי, כלומר יש ליצירות, למרות ההבדלים ביניהן, מכנה משותף ייחודי: אופי.
נטע אלוני יוצר וחי בירושלים.
נטליה נורה ראמוס כהן היא שחקנית אמריקאית-יהודייה.
התפרסמה בזכות תפקידה הראשי בסדרה "בית אנוביס", ובסרט "בראץ: הסרט".
אימה היא יהודייה מאוסטרליה במקור, ואביה הוא זמר הפופ הספרדי חואן קרלוס ראמוס וקארו, הידוע בשם הבמה שלו, "Ivan"- איוון (אנ').
יש לה אח צעיר יותר בשם מייקל.
היא ומשפחתה עברו להתגורר במלבורן, אוסטרליה בהיותה בת שנתיים, וכשראמוס הייתה בת ארבע, עברה להתגורר במיאמי ביץ', פלורידה בארצות הברית, שם למדה במספר מוסדות חינוך ובשנתה הראשונה בתיכון למדה זמן קצר בתיכון מיאמי ביץ' (אנ'), עד שעברה להתגורר בלוס אנג'לס שם למדה בתיכון בוורלי הילס (אנ').
בשנת 2018 סיימה את לימודיה באוניברסיטת דרום קליפורניה עם תואר ראשון במדעי המדינה עם התמקדות בפוליטיקה של דרום-מזרח אסיה.
היא התפרסמה לראשונה בגיל 13 כשהופיעה בשני פרקים בסדרה הקומית "משפחה בהפרעה".
בשנת 2007 קיבלה ראמוס את תפקידה הקולנועי הראשון בסרט הלייב אקשן "בראץ: הסרט", המבוסס על סדרת בובות האופנה "בראץ".
בסרט גילמה את אחת הדמויות הראשיות, יסמין.
ב־2008 השתתפה בסדרה "טרו ג'קסון" בניקלודיאון בתפקיד אורח של דוגמנית על, דקוטה.
ב-2009 השתתפה בדרמה הבריטית העצמאית "31 מזרח 62 צפון".
בשנים 2011–2012 ראמוס כיכבה בסדרת המתח "בית אנוביס", של ערוץ ניקלודיאון, בה שיחקה את נינה מרטין, ילדה אמריקאית המגיעה לבית אנוביס שבעקבות הגעתה מתעוררים מקרים מוזרים הקשורים למיתולוגיה המצרית.
לאחר העונה השנייה הודיעה ראמוס כי לא תשחק בעונה השלישית משום שהיא רוצה לסיים את לימודיה במכללה.
לאחר סיום שידור העונה השלישית הודיעה כי אם תהיה עונה רביעית, היא תשתתף בה.
ב-2013 כיכבה בסרט האימה "The Damned".
ב-2014 השתתפה בסדרה "הוחלפו בלידתן".
ראמוס הפכה לאזרחית אמריקאית ב-2 ביוני 2016.
ב-28 בדצמבר 2021, ראמוס נישאה לדרק אן לאחר 13 שנות זוגיות, והודיעה ב-14 בינואר 2022 על הריונה עם ילדה הראשון.
+שנהסדרהתפקידהערות2005משפחה בהפרעההופ לובלופרק: "Notapusy"2008טרו ג'קסוןדקוטה נורת'פרק: "Babysitting Dakota"2011 - 2012בית אנוביסנינה מרטיןתפקיד ראשי (עונות 2-1); 150 פרקים2014הוחלפו בלידתןגרטשן2 פרקים
נטליה רודריגס מרטינס (בספרדית: Natalia Rodríguez Martínez; נולדה ב-2 ביוני 1979 בטרגונה) היא אתלטית ספרדייה, המתחרה בריצת 1500 מטר.
רודריגס החלה להשתתף בתחרויות בינלאומיות בסוף שנות ה-90. היא השתתפה באולימפיאדת סידני (2000), אך סיימה במקום ה-37 ולא עברה את שלב המוקדמות.
באליפות העולם שנערכה באדמונטון רשמה הופעה מוצלחת יותר, וסיימה במקום השישי.
גם באליפות אירופה באתלטיקה שנערכה ב-2002 במינכן סיימה במקום השישי.
באליפות העולם שנערכה ב-2003 בפריז לא הצליחה להעפיל לגמר, ובאולימפיאדת אתונה (2004) סיימה במקום העשירי.
בשנת 2005 רשמה את תוצאת השיא שלה, 3:59.51 דקות, במהלך תחרות ברייטי שבאיטליה.
באותה שנה סיימה במקום השישי באליפות העולם שנערכה בהלסינקי.
לאחר היעדרות ממושכת מתחרויות גדולות, שבה רודריגס והשתתפה באולימפיאדת בייג'ינג (2008).
בשנת 2009 זכתה במדליית הכסף באליפות אירופה באולם, שנערכה בטורינו.
באליפות העולם שנערכה בברלין ב-2009 סיימה במקום הראשון, אך דקות ספורות לאחר סיום המירוץ הודיעו השופטים על פסילתה, מאחר שכ-200 מטרים לפני סיום המירוץ חסמה את הרצה האתיופית גלטה בורקה, שמעדה עקב כך וסיימה במקום האחרון.
בשנת 2010 זכתה במדליית הכסף באליפות העולם באתלטיקה באולם שנערכה בדוחה ובמדליית הארד באליפות אירופה שנערכה בברצלונה.
באליפות העולם שנערכה בטגו ב-2011 זכתה במדליית ארד נוספת.
נַטַנֵבּי (בגאורגית: ნატანები, נקרא גם מוֹגרוֹסִי მოგროსი) הוא נהר בחבל גוריה שבמערב גאורגיה.
נטנבי נובע במדרון הצפוני של רכס מסחתי שבקווקז הקטן, בגובה 2,548 מטרים, 204 מטרים מתחת לפסגת סקורניה.
אחרי שנטנבי יורד מרכס מסחתי, הוא זורם במישור קולכתי, שבו נשפך לים השחור ליד הכפר שקוותילי.
אורכו של נטנבי 60 ק"מ והוא מנקז שטח של 657 קמ"ר.
ספיקתו הממוצעת של נטנבי היא 33.5
נטנבי ניזון ממי הפשרת שלגים, ממי גשמים וממי תהום.
באביב, עם הפשרת השלגים בהרים, נטנבי עולה על גדותיו וגורם לשיטפונות.
בחודשים יולי-אוגוסט, מפלס המים בנטנבי נמצא בשפל.
בכל עונות השנה, מפלס הנהר בנטנבי נוטה לעלות בפתאומיות עם כמויות גדולות של גשם, מה שגורם להצפות.
מימיו של נטנבי מנוצלים להפעלת טחנות מים כפריות ולהשקיה.
יובליו העיקריים של נטנבי הם הנהרות בז'וז'י וצ'ולוכי.
נֶטַע (נקרא בעבר "מרשם") הוא יישוב קהילתי במועצה האזורית לכיש.
הוא היישוב הדרומי ביותר במועצה.
הקימו אותו קהילות תל קטיפא, כפר דרום ומשפחות מיישובים אחרים בגוש קטיף אשר פונו במסגרת תוכנית ההתנתקות.
ביישוב יש בתי קבע (בית הקבע הראשון שנבנה במזרח לכיש היה בנטע) ושכונת "קראווילות" לקליטת משפחות חדשות.
נכון לשנת 2021, היישוב מאוכלס בכ-120 בתי אב.
תוכניות להקמת היישוב קיימות משנת 1983, תחת השם 'מרשם'.
לאחר פינוי גוש קטיף, מספר משפחות עברו לאשקלון ולאחר מכן לשומריה, עד למעבר ליישוב הקבע נטע.
גרעין "מרשם" המיועד להתיישב ביישוב שהה בעבר ברובו באתר קראווילות ליד היישוב השכן שקף.
הקמת היישוב לוותה במחלוקות רבות בשל מיקומו במרחב ביוספרי והסיכון שערכי טבע מוגנים ייפגעו מהקמתו.
המאבק הסתיים בשנת 2009 כאשר בית המשפט העליון דחה סופית את ערעורה של החברה להגנת הטבע בנושא.
ב-8 ביוני 2009, חנכה החברה הלאומית לדרכים חלק מכביש 358 החדש, קטע באורך 17 ק"מ של כביש המחבר בין היישובים שומריה, אמציה, בני דקלים, אליאב (חרוב), שקף ונטע.
ביישוב ישנם גני ילדים ומעונות, בית כנסת, בית הארחה, מקווה טהרה לנשים, סניף בני עקיבא, בית מדרש ומגרש משחקים.
פרויקט נוסף שפועל ביישוב הוא 'הבית של יעל', ובו ילדים עם צרכים מיוחדים נהנים ממקום ופעילויות המיועדים להם.
פרויקט זה הוקם לזכרה של יעל יעקובוביץ', בת היישוב אשר נפטרה ממחלת הסרטן.
בסמוך ליישוב נמצאים האתר הארכאולוגי "חירבת אום א-שקף" ו"חירבת בניה", בה מתקיים הפרויקט "אמץ אתר" על ידי היישוב.
ביישוב שוכנת מדרשת הדרום אשר הועברה מגוש קטיף.
המדרשה מקיימת טיולים וסיורים לימודיים באזורים שונים בארץ.
המדרשה כוללת מארג אירוח הכולל בתי וחדרי אירוח, אולמות לימוד, חדר אוכל ושטחים פתוחים.
נטע בר-רפאל היא שחקנית קולנוע, טלוויזיה ותיאטרון ישראלית.
בהיותה בת 15, התקבלה למגמת התיאטרון בבית הספר לאמנויות ע"ש תלמה ילין בגבעתיים, ולאחר שנה של לימודים עברה להתגורר בעיר וסיימה את לימודיה בהצטיינות.
בצבא שירתה כמאבחנת פסיכוטכנית, ובתום שירותה למדה הדרכת פילאטיס, עיצוב ואירובי והחלה ללמד בחדרי כושר שונים בעיר.
בר רפאל למדה תיאטרון ומשחק במשך ארבע שנים בחוג לאמנות התיאטרון באוניברסיטת ת"א.
במקביל למדה משחק מול מצלמה בשיעורים משולבים לתלמידי הקולנוע והתיאטרון עם רם לוי, דובר קוסשווילי ומשה מזרחי, והשתתפה בסרטי סטודנטים.
במהלך לימודיה זכתה במלגות הצטיינות במשחק על שם דוד דוידוב ושוש כרמל.
בהיותה בשנה השלישית ללימודיה, התקבלה לשחק בסרט "אליס" בבימויה של דנה גולדברג.
בסרט מגלמת בר רפאל את דמותה של ורד, נערה דומיננטית ופרועה הנמצאת במוסד לנערות עם הפרעות רגשיות שסוחפת את האחות הממונה עליה ונערה נוספת למשולש כוחות היוצא מכלל שליטה.
הסרט הוקרן לראשונה בפסטיבל ירושלים 2013 וזכה בציון לשבח לסרט עלילתי, בפרס התסריט הטוב ביותר ובפרס השחקנית המצטיינת לאילנית בן יעקב.
הסדרה זכתה בקטגוריית הדרמה הטובה ביותר בפרסי האקדמיה לשנת 2013. עלילתה מתמקדת בשלוש עובדות ניקיון בבניין רב-קומות, המחליטות להקים בעצמן חברת כוח אדם לעובדות ניקיון.
בסדרה מגלמת נטע את דמותה של מורן, בתה של אחת המנקות, המורשעת ברצח ויושבת בכלא, שם היא עוברת תהליך של חזרה בתשובה ובמקביל מוגש ערעור על הרשעתה.
מורן ניצבת בפני קונפליקט האם להיכנס למאבק המשפטי המחייב אותה לסלף חלק מהאמת בניגוד לעקרונותיה, או לוותר על החופש המוצע לה ולהמשיך בתהליך החזרה בתשובה מאחורי הסורגים.
שיחקה בהצגה "חפות" (2012) בהאנגר של תיאטרון גשר.
ב-2014 בר רפאל שיחקה בהצגה "אפשר לעשות עם זה משהו" בתיאטרון תמונע.
בהצגה "התשמע קולי" היא גילמה את התפקיד הראשי של אנה, נערה חירשת שכל חייה למדה במסגרות מותאמות, המחליטה לרדוף אחרי חלומה ללמוד בתיכון לאמנויות ולהשתלב בחברת השומעים.
לצורך התפקיד למדה נטע את שפת הסימנים.
ההצגה זכתה בפסטיבל חיפה להצגות ילדים.
בר רפאל שיחקה בהצגה "המלך מתיא הראשון" – דרמה על בית היתומים של יאנוש קורצ'אק בתיאטרון "השעה".
כמו כן שיחקה בר רפאל בהצגות נוער וילדים נוספות בתיאטרון הארצי לילדים ולנוער, תיאטרון השעה ובתיאטרון שלנו.
במאי 2014 החלה בר רפאל לעבוד על ההצגה "מנותקים", המיועדת לפסטיבל עכו 2014.
בין השנים 2016 ל-2019, פעלה בר רפאל בתיאטרון דימונה.
נטליה סולדד מלקון פרדו (בספרדית: Natalia Soledad Melcon Prado; נולדה ב-17 בדצמבר 1990 בבואנוס איירס) היא שחקנית טלוויזיה ארגנטינאית בעברה.
מלקון מוכרת בעיקר ממשחקה בטלנובלות של כריס מורנה: "קטנטנות" ו"פינת אור".
את תחילת הקריירה של החל מלקון תחילה כדוגמנית בגיל ארבע בלבד.
ב-1999 התחילה מלקון לשחק בסדרה "קטנטנות" שם שיחקה את נטליה "טלי" רמוס פצ'קו אקבדו עד 2001, ולאחר מכן שיחקה גם בקטנטנות: הסרט ובמחזמר של הסדרה על במות ארגנטינה.
בשנת 2002 שיחקה ב"קצ'ורה" לצד נטליה אוריירו.
בשנת 2003 שיחקה נטליה בספין אוף של "קטנטנות" - "פינת אור" את נטליה "טלי" טולדו.
בפסח 2004 הגיעו לישראל כל כוכבי הסדרה "פינת אור" להופעה בהיכל נוקיה בתל אביב.
ההופעה הייתה בלעדית לישראל, שכן בארגנטינה הסדרה לא נחלה הצלחה גדולה כמו בישראל.
ב-2005 חזרה לקבוצת כריס מורנה ושיחקה ב"אמור מיו".
ב-2014 נטליה הצטרפה ל"Soltera Pero Nunca Sola", ושיחקה בסדרה "סימנים" בתפקיד אורח בתור לולי.
ב-2010 הופיעה בתפקיד אורח ב"כמעט מלאכים".
בהמשך פרשה מלקון מעולם המשחק, וכיום היא יוצרת תוכן ועובדת עם מותגים רבים ובמקביל עובדת ברשות השופטת המקומית בארגנטינה.
כיום פוקלונסקאיה היא יועצת של התובע הכללי של רוסיה.
פוקלונסקאיה שירתה בתביעה הכללית של קרים משנת 2002 ועד פברואר 2014 והייתה עוזרת לתובע המחוזי.
בעת המשבר הפוליטי בחצי האי קרים, ממשלת אוקראינה הדיחה אותה מהשירות הציבורי והיא מונתה על ידי המפגינים לתובעת הכללית של קרים ב-11 במרץ 2014. לאחר סיפוח קרים לרוסיה היא מונתה על ידי ראש ממשלת קרים לתובעת הכללית של קרים מטעם משרד התובע הכללי הרוסי.
מינויה אושרו על ידי השלטונות הרוסיים ב-25 במרץ 2014.
היא בוגרת האוניברסיטה המשטרתית ביבפטוריה ומאז שירתה במשרד התובע הכללי האוקראיני והייתה עוזרת התובע המחוזי וממלאת מקום התובע הכללי בקרים.
היא הייתה עוזרת התובע המחוזי במחוז קרסנוגווארדייסקי בקרים (2002–2006) ועוזרת לתובע של יבפטוריה (2006–2010).
בשנים 2010–2011 הייתה סגנית ראש יחידת הציתות ואכיפת החוק של משרד התובע הכללי בקרים, יחידה שלחמה בפשע מאורגן.
ב-2011 היא כיהנה כתובעת מדינה בסימפרופול בתיק משפטו של רובים ארונוב, לשעבר סגן המועצה העליונה של קרים שנחשד בשחיתות ובאותה שנה מונתה לתובעת סביבתית בין-מחוזית של העיר סימפרופול.
לאחר מכן הועברה למשרד התובע הכללי בקייב ושירתה כתובעת בכירה.
היא עבדה במהלך שנת 2012 בבית הדין לערעורים של קרים והייתה לתובעת בכירה במינהל הכללי לענייני פנים בהליכי טרום-משפט וחקירה וניהול תביעה ציבורית בפיקוח על ארגוני אכיפת החוק בפרשיות פליליות.
בפברואר 2014 פוטרה מעבודתה בתביעה הכללית האוקראינית לאחר שהתבטאה כי היא מתביישת לחיות במדינה שהשתלטו עליה נאו-נאצים.
כאשר קרים הכריזה על עצמאות חד צדדית במהלך המשבר הפוליטי של חורף 2014 פוקלונסקאיה מונתה, כאמור, לתובעת הכללית של הרפובליקה של קרים.
כתגובה לכך, השלטונות האוקראיניים פתחו בהליכים משפטיים כנגדה וביטלו את דרגת יועצת למשפט שהוענקה לה בעת שירותה במשרד התובע הכללי האוקראיני.
לאחר סיפוח קרים לרוסיה היא מונתה על ידי התובע הכללי הרוסי לתובעת הכללית של קרים, בצעד שאשרר למעשה את מינויה.
משטרת אוקראינה מיקמה אותה ברשימת המבוקשים שלה וב-27 במרץ התובע הרוסי העניק לה את דרגת יועצת בכירה למשפט והיא מונתה לפקח על הסניף המקומי בחצי האי קרים של שירות הביטחון הפדרלי.
במאי 2014 מינויה לתובעת הכללית של קרים זכו להכרה מידי נשיא רוסיה ולדימיר פוטין כבמקביל היא הוכנסה לרשימת האישים שהאיחוד האירופי הטיל עליהם סנקציות, בשל מעורבות רוסיה באוקראינה.
בנובמבר 2014 מכון מחקר רוסי למדעים פוליטיים וכלכליים הציב אותה במקום ה-16 ברשימת מאה הפוליטיקאים המבטיחים ביותר ברוסיה.
בשנת 2015 היא השתתפה בסרט קרים: הדרך למולדת.
ביוני 2016 הוצבה ברשימה הפדרלית של מפלגת רוסיה המאוחדת לקראת הבחירות הפרלמנטריות בספטמבר 2016. לאחר הבחירות התפטרה מתפקידה כתובעת חצי האי קרים והייתה לחברת פרלמנט.
היא מונתה לעמוד בראש הוועדה הפרלמנטרית לפיקוח על נכונות הצהרות ההכנסה של חברי הפרלמנט.
מאפריל 2016 נוטלת חלק בביקורת הציבורית שנגד הסרט "מטילדה".
במאי 2021 הודיעה כי החלה עבודה חדשה שמאלצת אותה לעזוב את הדומה הממלכתית של הפדרציה הרוסית ואת מפלגת רוסיה המאוחדת.
באוקטובר 2021 נודע כי מונתה לשגרירת רוסיה בכף ורדה אך היא לא כיהנה בתפקיד.
לאחר תחילת פלישת רוסיה לאוקראינה כתבה ברשתות החברתיות שיש לסיים את הסכסוך בהקדם.
ביוני 2022 קיבלה מינוי של יועצת פרקליט רוסיה.
פוקלונסקאיה גרושה ולה בת אחת.
הוריה הם גמלאים החיים בחצי האי קרים.
באוגוסט 2021 חשפה כי חלתה במחלת נגיף קורונה 2019 וכי למעט חום גבוה לא היו לה תסמינים אחרים.
לאחר שהועלה ליוטיוב סרטון ממסיבת העיתונאים על הכרזת מינויה בתור התובעת הכללית של קרים, ב-11 במרץ 2014, המראה הצעיר והמושך שלה הפכו אותה לפופולרית במיוחד בסין וביפן, שם הפכה לדמות קומיקס.
בסרטון צפו למעלה ממיליון איש.
פוקלונסקאיה הייתה בין הידוענים ברוסיה ואוקראינה שזכו להכי הרבה חיפושים באינטרנט, כשלפי גוגל היא הייתה לאדם השביעי ביותר בפופולריות שלו באינטרנט ברוסיה וכמה עיתונים אף כינו אותה סמל מין.
נטליה מולצ'נובה הייתה צוללת חופשית רוסיה, המעוטרת ביותר בהיסטוריה עם 22 מדליות זהב באליפויות עולם, מהם 20 אישיות ו-2 קבוצתיות וקבעה 40 שיאי עולם, שיא עולם לגברים ונשים, 125 מטר.
נחשבת לדעת רבים כצוללנית החופשית הטובה בכל הזמנים בשל הישגיה ושיאיה העולמיים.
מולצ'נובה נולדה באופה, בירת הרפובליקה הבשקירית.
באליפות העולם בצלילה חופשית שנערכה במריבור, סלובניה, בשנת 2007 התוצאה שקבעה מולצ'נובה בעצירת נשימה סטטית, הייתה טובה מזו של הגברים.
ב-25 בספטמבר 2009, הייתה מולצ'נובה לאישה הראשונה בהיסטוריה שצללה במשקולות קבועות לעומק של יותר מ-100 מטר, בצלילה של 101 מטר.
היא האישה הראשונה שצללה בנשימה אחת דרך החור הכחול בדהב, מצרים.
מולצ'נובה נעלמה בצלילה חופשית ליד האי פורמנטרה, ספרד ב-2 באוגוסט 2015 וההשערה היא שטבעה בזרם חזק.
בנה, אלכסיי מולצ'נוב, אף הוא אלוף עולם בצלילה חופשית ושיאן עולם.
נטליים (שם מדעי: Natalidae) הם משפחה של עטלפי חרקים מסדרת העטלפים, החיים באמריקה הדרומית והמרכזית מברזיל עד מקסיקו כולל האיים הקאריביים, ומכילים 3 סוגים ו-11 מינים.
אלו עטלפים קטנים, רזים ופרוותם חומה, אדמדמה או אפורה.
הזנבות ארוכים והאוזניים שלהם ארוכות ורחבות ומזכירות צורת משפך.
מין: עטלף משפך אנטילי (Natalus stramineus)
מין: עטלף משפך ג'מייקני (Natalus jamaicensis)
מין: עטלף משפך היספניולי (Natalus major)
מין: עטלף משפך מקסיקני (Natalus mexicanus)
מין: עטלף משפך קובני (Natalus primus)
סוג: עטלף משפך זוטר (Chilonatalus)
מין: עטלף משפך זוטר קריבי (Chilonatalus micropus)
מין: עטלף משפך זוטר קובני (Chilonatalus macer)
סוג ומין יחיד: עטלף משפך ז'רווה (Nyctiellus lepidus)
נטליה קוֹבְּרינְסְקה (8 ביוני 1851 - 22 בינואר 1920) הייתה סופרת ופעילה פמיניסטית אוקראינית.
נולדה בשם נטליה אוֹזָרְקֶביץ' בכפר בֶּלֶלוּיָה בנפת האלץ' בגליציה (כיום מחוז איוואנו-פרנקיבסק), לאביה, איוואן אוזרקביץ', שהיה כומר, ולימים נבחר לפרלמנט האוסטרי, ולאמהּ, תיאופיליה אוֹקוּנֶבְסְקָה.
בתקופתה, לא הורשו נשים לרכוש יותר מהשכלה יסודית, ואת עיקר חינוכה קיבלה בבית.
היא למדה גרמנית, צרפתית, פולנית, ורוסית, וקראה בספרות הלשונות הללו.
בשנת 1871 נישאה לתאופיל קוברינסקי.
הוא הלך לעולמו מקץ שנים ספורות, והיא נאלצה לשוב ולחיות עם הוריה, בבולחיב.
משנבחר אביה לפרלמנט האוסטרי, עקרה עמו לווינה, ושם פגשה את המשורר האוקראיני איוואן פרנקו.
הלה עודד אותה לפעול למען שיפור מצב הנשים באוקראינה, ולעורר אותן לתבוע שוויון מול גברים.
בשנת 1884, יסדה את "איגוד הנשים האוקראיניות" (Товариство руських жінок) אשר התמקד בחינוך נשים באמצעות חשיפה לספרות ועידוד דיון בזכויות האישה.
בשנת 1890 נטלה חלק במשלחת שתדלנות לשר החינוך על מנת לאפשר לנשים ללמוד באוניברסיטה.
היא פעלה גם למען מתן זכות בחירה לנשים, מעונות יום לילדים, ומטבחים משותפים.
בשנת 1883 חיברה סיפור קצר ראשון, בשם "שומינסקה", שלימים נודע בשם "רוח התקופה".
שנה לאחר מכן, חיברה נובלה בשם "תמורת פיסת לחם".
בשנת 1887, ערכה במשותף עם אולנה פצ'ילקה, אנתולוגיה של חיבורי נשים אוקראיניות, בשם "זר ראשון" (Перший вінок).
בית ההוצאה אשר יסדה הוציא שלושה גליונות של אלמנך לנשים בשם "גורלנו" (Наша доля).
במהלך חייה השפיעה על פמיניסטיות אוקראיניות אחרות, בהן אולהה קובליאנסקה.
היא הלכה לעולמה בשנת 1920, בבולחיב.
נטליה קספרסקי, או קספרסקיה (ברוסית Наталья Ивановна Касперская; נולדה ב-5 בנובמבר 1966) היא יזמית טכנולוגיית מידע, נשיאת קבוצת החברות אינפו-ווטץ', ומייסדת שותפה ומנכ"לית לשעבר של מעבדות קספרסקי.
היא אחת מהנשים העשירות ברוסיה, ואחת מהאישים המפורסמים, המשפיעים בתעשיית טכנולוגיית המידע הרוסית.
נטליה קספרסקי (שם נעורים סטוצר) נולדה ב-5 בפברואר 1966 במוסקבה למשפחה של מהנדסים ועובדי מכון המחקר של ההגנה הסובייטית.
נטליה נבחרה להיות חברה בתנועת הנוער הקומוניסטית הפיונירים, ומאוחר יותר במפקדה המחוזית הפיונירית, וכן שימשה כמארגנת וחברה בקומסומול.
בנוסף להשכלתה במערכת החינוך, היא שיחקה כדורסל והייתה חברה בקבוצת הספורט של בית ספרה וחלמה להיותה וטרינרית.
בשנה השמינית ללימודיה, היא עברה מבית ספר רגיל לבית ספר לפיזיקאים - מתמטיקאים שנוהל על ידי מכון התעופה של מוסקבה.
לאחר סיום התיכון, נטליה ניסתה לעבור את מבחני הכניסה לאוניברסיטת מוסקבה, אך נכשלה בחצי נקודה.
תוצאותיה, לעומת זאת, היו די ויותר מספקות על מנת להתקבל לאוניברסיטת מוסקבה לאלקטרוניקה ומתמטיקה.
משנת 1984 ועד 1989, נטליה למדה מתמטיקה שימושית באוניברסיטה זו, ונושא התואר שלה היה מודל המתמטיקה של מערכת הקירור של הכור הגרעיני, כמו כן, היא בעלת תואר ראשון במנהל עסקים מהאוניברסיטה הפתוחה של בריטניה.
לאחר סיום לימודיה, הצטרפה נטליה ללשכת המרכז למדע והבנייה של מוסקבה בה עבדה כחצי שנה כמדענית חוקרת לפני שיצאה לחופשת לידה.
נטליה החלה את הקריירה בטכנולוגיית מידע בגיל 28, כשהחלה לעבוד בינואר 1994, כאשת מכירות בחברה לאביזרי מחשב ותוכנות במשכורת חודשית של 50 דולר.
עבודתה הייתה בחנות חדשה במרכז לטכנולוגיה ומידע של KAMI שנוסדה על ידי פרופסור של בעלה לשעבר, יבגני קספרסקי, מבית הספר הגבוה של הקג"ב בתקופה הסובייטית.
נטליה השיקה את היווסדותה של חברת מעבדות קספרסקי ביוני 1997, והיא האחראית למתן השם לחברה החדשה, ושימשה כמנכ"לית מעל לעשור.
מניות חברת "מעבדות קספרסקי" חולקו בהתחלה בין יבגני קספרסקי (50%), שני שותפיו המתכנתים אלכסי דה-מונדריק וואדים בוגדנוב (20% כל אחד מהם) ונטליה קספרסקי (10%).
החל משנת 1997 מדד המכירות של מעבדות קספרסקי הוכפל מדי שנה, עד 7 מיליון מדי חודש בשנת 2001, ו-67 מיליון דולר ב-2006.
באוגוסט 2007, יבגני קספרסקי השעה את נטליה והדיח אותה מתפקידי הניהול שלה בגלל גירושיהם והעמקת הפער האידאולוגי ביניהם.
לבסוף, נטליה הסכימה להישאר כיו"ר הדירקטוריון החדש של "מעבדות קספרסקי", לפני שניתקה סופית את כל קשריה עם החברה ועיסוקיה בשנת 2011. מעבדות קספרסקי קנתה את חלקה של נטליה בחברה שנת 2007 (30% מהמניות שהיו בבעלות נטליה) ובשנת 2011.
תחת ניהולה ופיקודה של נטליה, מעבדות קספרסקי הפכו לאימפריית אנטי וירוס בינלאומית, עם רשת של סניפים ברחבי העולם.
בעת המהפך בעמדת הניהול ב-2007, מחזור המכירות השנתי עמד על 126 מיליון דולר, בעוד שווי השוק של החברה הוערך בכ-1.2 מיליארד, ומחזור המכירות השנתי ב-2011 עמד על 700 מיליון דולר כשנטליה סופית מכרה את חלקה בחברה והקשר בינה לחברה נותק.
לאחר השינוי בדרג הניהולי, קצב הגידול והתפתחות החברה המהיר ירד משמעותית.
במהלך 2001–2002 מתכנתי "מעבדות קספרסקי" פתחו פתרון בתחום טכנולוגיית האנטיספאם, אשר מאוחר יותר נקרא האינפו-ווץ' - ארגון ניטור הטראפיק, המציע הגנה עבור משתמשי הארגון כנגד איומים פנימיים (מערכת DLP).
בדצמבר 2013 הושקה חברת בת חדשה בשם InfoWatch, לפיתוח והפצת תוכנות חדשות.
נטליה קספרסקי הייתה מנכ"לית ובעלת השליטה על InfoWatch מאז אוקטובר 2007, ככל הנראה כחלק מהסכם הגירושים מבעלה לשעבר.
תוכנת InfoWatch מיועדת הייתה לסוג לקוחות שונה מזה של מעבדות קספרסקי, כאשר הייתה מכוונת לתאגידים גדולים וארגוני ענק, ולא לבתי עסק פרטיים כפי שעשתה חברת האם שלה.
לכן נחוצה הייתה גישה עסקית שיווקית שונה מזו שהעניק לנטליה ניסיונה ב"קספרסקי".
למרות זאת, ב-2012, InfoWatch, אשר בעבר הייתה לא רווחית, רשמה את הצלחתה הראשונה והמשיכה בקצב גדילה שנתי של 60%-70%.
מגזין פורבס דיווח שמחזור המכירות השנתי של החברה בשנת 2015 היה 12 מיליון דולר, בעוד עיתון רוסי עצמאי דיווח כי בסתיו אותה שנה המחזור עמד על 40–50 מיליון דולר.
InfoWatch היא קבוצת חברות הפועלות בשני תחומים: הגנה תאגידית נגד איומים פנימיים והתקפות חוץ-ארגוניות, בעוד החברה מחזיקה בכמעט כ-50% משוק מאגר הנתונים החסוי של רוסיה (DLP Systems).
נטליה הכירה את בעלה הראשון, יוג'ין קספרסקי, באתר מרפא בינואר 1987 כשהייתה בת עשרים.
הזוג התחתן שישה חודשים לאחר מכן.
בשנת 1989, בשנתה החמישית במכון, ילדה נטליה את בנה הראשון מקסים, ובן שני, איוון בשנת 1991. בני הזוג נפרדו בשנת 1997 והתגרשו ב-1998, ביוזמתו של יוג'ין.
עם זאת, בשל העסק המשותף והצומח במהירות, היה צורך להסתיר את הגירושין במשך כמה שנים, כדי לא להפחית את המוטיבציה של העובדים ולהבהיל את השוק.
נטליה הכירה את בעלה השני, איגור אשמנוב, בשנת 1996 בתערוכת המחשבים CeBIT בהאנובר, שם עבדו בדוכנים שכנים.
שנה לאחר מכן, נטליה ואיגור חידשו את ההיכרות שלהם והחלו לתקשר זה עם זה באופן קבוע על בסיס מקצועי.
בשנת 2005, לאיגור ולנטליה נולדה בת, אלכסנדרה, ואחריה בת שנייה, מריה, בשנת 2009 ובת שלישית, ברברה, בשנת 2012. בניה של נטליה מנישואיה הראשונים למדו שניהם באוניברסיטת לומונוסוב מוסקבה.
מקסים בוגר הפקולטה לגאוגרפיה ואיוון בפקולטה למתמטיקה חישובית וקיברנטיקה.
באפריל 2011, בנה איוון בן ה-20 של נטליה נחטף במחוז סטרוגינו במוסקבה בדרכו לעבודה, כאשר העבריינים החזיקו אותו באחד הכפרים בתת-אזור סרגיבו-פוסדסקי של מחוז מוסקבה ודרשו כופר של 3 מיליון יורו מהוריו.
חמישה ימים לאחר מכן שוחרר איוון בפעילות של שירותי הביון הרוסיים.
חמשת החוטפים נידונו לעונשי מאסר שנעו בין 4.5 ל-11 שנים.
נטע אלחמיסטר (נולדה ב-20 באפריל 1994) היא דוגמנית, קוסמטיקאית, שחקנית ואשת עסקים ישראלית.
אלחמיסטר נולדה בראשון לציון, אביה, אייל אלחמיסטר, הוא מנהל מכירות באסם וכדורגלן-עבר במכבי תל אביב.
אמהּ ורדי (לבית שלום) הייתה דוגמנית והשתתפה בתחרות מלכת היופי ב-1986, ובשנים האחרונות עברה לנהל את החנות של בתה.
אחיותיה הן דנה וספיר אלחמיסטר.
את שירותה בצה"ל עשתה כנציגת שירות בתחום הסלולר בחיל התקשוב.
אלחמיסטר התפרסמה לראשונה בזכות חשבונה ברשת החברתית אינסטגרם, והיא מפרסמת דרכו מוצרים שונים.
לאחר שירותה הצבאי, הקימה יחד עם חברתה, נועה בני, את מותג בגדי ים "בננהוט" (bananhot), ושוויה של החברה שבבעלותן מוערך בכ-2.5 מיליון שקלים.
שתיהן הפיקו והשתתפו בתצוגות אופנה של המותג שלהן "בננהוט", בשבוע האופנה תל אביב (2018, 2019).
אלחמיסטר דגמנה עבור רשת ההלבשה התחתונה הישראלית FIX.
הייתה גם לפרזנטורית של האפליקציה הישראלית SessMe.
כיכבה על שערים של כתבי העת הישראלים "את", "מנטה", "לאשה" (לבדה, וביחד עם אמהּ), ועל שער המגזין "nina" הבלגי (ביחד עם בן-זוגה גרשון).
היא כיכבה על השער של כתב העת הישראלי "בלייזר", והצטלמה לגיליון בגדי הים שלו.
בשנים 2015–2017 הייתה אחת הפרזנטוריות של חברת האופנה הישראלית "קסטרו".
באוגוסט 2017 פורסם שאלחמיסטר נבחרה להיות הפרזנטורית החדשה של חברת הקוסמטיקה הישראלית Sacara ובזכות כך תרוויח שכר של יותר ממיליון ש"ח, ולאחר מכן גם השיקה עמה קולקציה משותפת באותה שנה הגישה את תוכנית הטיולים האינטרנטית "מצב טיסה" באתר "פנאי פלוס".
החל מ-2018, היא אחת הפרזנטוריות של חברת המשקפיים הישראלית ERROCA, והיא אף השיקה קולקציה משותפת עמה.
בשנים 2018–2019 החברה שלה ושל שותפתה נועה בני, "בננהוט", הציגה את קו בגדי הים שלהן בשבוע האופנה בתל אביב.
ב-2019 נבחרה להיות אחת הפרזנטוריות בישראל של מותג הספורט הגרמני אדידס.
בנוסף באותה שנה, נבחרה להיות הפרזנטורית של מותג הביגוד הישראלי Twentyfourseven.
לפני כן, הופיעה בווידאו קליפ לשיר "HP" של הזמר הקולומביאני מאלומה.
בתחילת 2020 נבחרה להיות לאחת השופטות הראשיות בתוכנית הסטנדאפ "קומדי סטאר" שברשת 13.
בשנים 2020–2025 שיחקה בקומדיית המצבים "סברי מרנן" בקשת 12, בתור נתנאלה.
בשנת 2022 השיקה את "BynetA" (ביינטע) מותג הביוטי שלה בשיתוף עם קבוצת הקוסמטיקה הגדולה בישראל לילית קוסמטיקה.
ב-2013 הייתה בזוגיות עם הזמר לירן דנינו.
מאז 2014, אלחמיסטר נמצאת בזוגיות עם הכדורגלן רמי גרשון, שחקן מכבי חיפה ונבחרת ישראל, ושניהם אף הצטלמו יחד לקמפיין של חברת קסטרו.
ב-13 ביוני 2019 אלחמיסטר נישאה לגרשון.
בנובמבר 2023, נולד לזוג בן ובינואר 2025 נולדה להם בת.
נטע בָּרְזִילַי (נולדה ב-22 בינואר 1993), המוכרת גם בשמה הפרטי בלבד "נטע" כשם במה, היא זמרת-יוצרת, מוזיקאית, פזמונאית, מלחינה ותקליטנית ישראלית; זוכת העונה החמישית של התוכנית "הכוכב הבא לאירוויזיון", אשר הובילה אותה לניצחון באירוויזיון 2018 עם השיר "Toy".
ברזילי נולדה, גדלה והתחנכה בהוד השרון, כבת אמצעית ולה שני אחים.
אחיה הגדול הוא המתופף זוהר ברזילי ואחיה הצעיר הוא הבסיסט רון ברזילי.
בגיל שלושה חודשים עברה עם משפחתה לניגריה, עקב עבודתו של אביה בחברת "סולל בונה", ולאחר כ-6 שנים, שבה עמם לישראל.
בנעוריה למדה בתיכון הדרים שבעיר הולדתה, והייתה חניכה ומדריכה בקן רמתיים של תנועת "הנוער העובד והלומד".
בשנת 2011, כשהייתה בת 18, חברה למוזיקאים סער יפה, גיל פוקס ומתן ולנר והקימה איתם את להקת הרוק "קואליציה", שבה שימשה סולנית (כאשר אלו שימשו, בהתאמה, גיטריסט, באסיסט ומתופף).
הלהקה התמודדה בתחרות הכישרונות הצעירים "צ'אנס 16" בהוד השרון וניצחה בה, ובמימון העירייה הקליטה והוציאה לאור שנה לאחר מכן את אלבומה היחיד, שהופץ באופן עצמאי.
לפני גיוסה לצה"ל התנדבה לשנת שירות ב"תנועת תרבות" בגרעין נח"ל בעיר טבריה, ולאחריה שירתה בלהקת חיל הים.
למדה קורס במוזיקה אלקטרונית בבית הספר למוזיקה "רימון" ובשנת 2016 ביצעה יחד עם תומר כץ ב"אלקטרימון" את השיר "Selfie Destruction Blues".
בספטמבר 2017 ניגשה לאודישנים לתוכנית "הכוכב הבא לאירוויזיון".
ב"שלב המסך" שרה את השיר "Rude Boy" של הזמרת ריהאנה, בעיבוד מיוחד שזכה לדירוג של 82% הצבעות.
בפברואר 2018 עלתה לשלב הגמר בתוכנית, בו התחרתה נגד חן אהרוני, יהונתן מרגי וריקי בן ארי.
בשלב הגמר, ב-13 בפברואר 2018, הפסידה בדו-קרב לזמרת ריקי בן ארי והועמדה להדחה, אך נשארה בתוכנית בשל החלטתם של שלושה מהשופטים שהעדיפו אותה על פני חן אהרוני (שהגיע למקום הרביעי).
הביצוע האחרון של ברזילי בגמר התחרות היה שילוב של שיר הפופ הדרום-קוריאני "גנגנם סטייל" ולהיטה של קשה משנת 2009, "Tik Tok".
210 נקודות מהשופטים ומהצבעות הקהל, הביאו את ברזילי למקום הראשון, שהקנה לה את הזכות לייצג את ישראל באירוויזיון 2018.
ב-25 בפברואר 2018 פורסם כי השיר שתבצע ברזילי באירוויזיון יקרא "Toy" וכי השיר יבוצע באנגלית מלבד המשפט בעברית "אני לא בובה", שמופיע פעמיים בשיר.
השיר נכתב והולחן על ידי דורון מדלי וסתיו בגר.
עם פרסום הקליפ לשיר מטעם תאגיד השידור הישראלי, הוא זכה בפחות מחודשיים למעל 20 מיליון צפיות ומעל ל-232 אלף לייקים ביוטיוב ולפני ההופעה באירוויזיון.
ב-26 במאי שבר הקליפ את שיא הצפיות בערוץ הרשמי של האירוויזיון ביוטיוב, עם מעל ל-57 מיליון צפיות.
אחד המאפיינים הבולטים בשיריה של ברזילי הוא שימוש בלופר, אך חוקי תחרות האירוויזיון אוסרים על שימוש בכלי עזר שבו מוקלטים קולות מראש.
לאחר פניית תאגיד השידור הישראלי לאיגוד השידור האירופי, סוכם שנטע ברזילי אכן תוכל להשתמש בלופר בעת ההופעה בליסבון, אך השימוש יתבצע אך ורק בהופעה חיה, ואסור יהיה להביא קולות מוקלטים מראש (פלייבק).
במהלך החזרות לקראת ההופעה באירוויזיון הוחלט שהלופר יהווה אלמנט ויזואלי בלבד, ולא יבוצע בו שימוש במהלך ההופעה.
ב-14 באפריל הופיעה ברזילי באמסטרדם במסגרת "Eurovision in concert", המופע הגדול ביותר שלפני האירוויזיון.
בהופעה לבשה שמלה בעיצוב ינקי גולן וכתר עשוי עקבי סטילטו.
ארבעה ימים אחר כך הופיעה בטקס הדלקת המשואות שפתח את חגיגות שנת ה-70 למדינת ישראל וביצעה את השיר "הורה היאחזות" בעיבוד חדשני, יחד עם הלופר.
ב-8 במאי הופיעה בחצי הגמר הראשון של האירוויזיון, והעפילה עם שירה לשלב הגמר, לאחר שקיבלה את מספר הנקודות הגבוה ביותר בשני חצאי הגמר, 283 נקודות.
ב-12 במאי התמודדה בשלב הגמר של התחרות, ובסיומו זכתה במקום הראשון, לאחר שקיבלה 529 נקודות.
ב-11 בדצמבר שבר הקליפ של "Toy", שיא ישראלי חדש, כשקיבל את מספר הצפיות הגבוה ביותר לקליפ ישראלי ועבר את ה-100 מיליון צפיות.
ב-30 במאי 2018, זכתה ברזילי בפרס אקו"ם להישג יוצא דופן בזירה הבינלאומית.
ביולי אותה שנה השתתפה בפרסומת לחברת "פרטנר".
ב-1 בפברואר 2019 יצאו לאור השיר והקליפ "Bassa Sababa", שצילמה בקייב עם אדי קבטנר.
ב-10 במאי פרסמה את השיר "Nana Banana".
באירוויזיון 2019 שנערך בתל אביב, פתחה ברזילי את חצי הגמר הראשון עם השיר "Toy".
במהלך הגמר שרה את שירה החדש "Nana Banana".
ברזילי החלה להופיע ברחבי העולם בין מצעדי הגאווה ברחבי אירופה ועד לתוכניות אירוח בארצות הברית.
השיא נקבע כאשר ב-19 באוקטובר נטע הופיעה בסין מול מאות מיליוני צופים בטלוויזיה ועשרות אלפים בקהל.
באוקטובר 2019 כיכבה בפרסומת למיזם בנייה בתל אביב של חברת "גינדי החזקות".
בחנוכה 2019 החלה להופיע ברזילי במופע "פופ אפ מיוזיק 2" לצד עומר אדם, קרן פלס, משה פרץ ועוד.
בנובמבר הוציאו את שיר הנושא של המופע "יש לנו את הכוח" ביחד עם עומר אדם, משה פרץ ורותם כהן שישתתפו לצידה במופע.
בהמשך הוציאה דואט עם עומר אדם "Beg".
ב-7 בפברואר 2020 הוציאה את השיר "Ricki Lake", השיר הוא חלק מהפרויקט הבינ"ל החדש עליו עובדת ברזילי.
בנוסף החלה ברזילי להעלות לערוץ היוטיוב שלה סדרת סרטונים בה היא עושה קאברים לשירים מוכרים.
באותה שנה השתתפה בגרסה החדשה של התכנית לא נפסיק לשיר שעלתה בקשת 12, ברזילי התמודדה בפרק הראשון לצד קרן פלס ומשה פרץ וזכתה בפרק.
ב-25 ביוני 2020 יצא מיני אלבום הבכורה של ברזילי, שנקרא "Goody Bag" וכלל חמישה שירים, וגרסת בונוס אחת.
בספטמבר 2020, יצאה גרסת כיסוי לשיר "בלב אחד", שהקליטה יחד עם שרית חדד, במסגרת הפרויקט "צו השעה", לתמיכה בתעשיית המוזיקה הישראלית, שנפגעה ממשבר הקורונה בישראל.
לגרסתן של חדד וברזילי בשיר נוספו מילים, אשר נכתבו על ידי ברזילי, אורן עמנואל ואבשלום אריאל.
ביוני 2021 יצא שירם המשותף של ברזילי וסטטיק ובן-אל תבורי, "אפס מאמץ", מתוך אלבום הבכורה של הצמד, "שבעה ירחים".
ב-6 באוגוסט 2021, הוציאה הלהקה הרוסית ליטל ביג את הסינגל "Moustache", בהשתתפותה של ברזילי.
ב-13 באוקטובר 2021 הוציאה את הסינגל "CEO".
זהו השיר הראשון שלה שפורסם תחת חברת התקליטים האמריקאית "דיסני מיוזיק גרופ".
באותה שנה שיחקה בסדרה "קופה ראשית" בתפקיד עצמה, מציגה את עצמה כמעריצה של אנטולי כסולן הלהקה "מוֹלְדָבְסְקִיֶה פּאלאצ'י" ואף מעלה איתו (ועם ניסים) סטורי.
מופיעה שוב בפרק סיום העונה כשהיא מבצעת שיר בחתונתם של גון ואוצר, ולאחר מכן מבצעת עם אנטולי את שירה של להקתו מהאירוויזיון.
בין יולי 2021 לפברואר 2022, שימשה שופטת בעונה הרביעית של תוכנית המציאות "אקס פקטור ישראל", בה נבחר נציג ישראל לאירוויזיון 2022. במסגרת זאת, שימשה ברזילי כ"מנטורית" של "נבחרת הבנים" בתוכנית.
במאי 2022 ברזילי הייתה ממוקמת במקום ה-9 ברשימת האמנים הישראלים המושמעים ביותר בספוטיפיי, עם כ-1 מיליון מאזינים חודשיים.
מתוך 12 ישראלים שעברו את רף המיליון מאזינים, ברזילי היא האישה היחידה ברשימה פותחת זו.
במאי 2023 הופיעה במופע הביניים האומנותי של גמר אירוויזיון 2023, בו חשפה לראשונה את שירה החדש "You Spin Me Round", קאבר ללהיט של להקת "דד אור אלייב" באותו השם.
ב-17 במאי 2023 פתחה סיור הופעות בינלאומי שיכלול 12 הופעות ויעבור בבריטניה, גרמניה, הולנד וארצות הברית.
ב-28 ביוני הוציאה את הסינגל "Everything", שהגיע למקום הראשון במצעד העברי של מדיה פורסט.
ב-30 באוגוסט הוציאה את הסינגל "Wonderful & Great".
בפברואר 2024 לוהקה לעונה השלישית של התוכנית "רוקדים עם כוכבים" המשודרת בקשת 12 והודחה בהדחה השתים עשרה.
ב-12 במרץ של אותה השנה הוציאה את הסינגל "נתק אותי" יחד עם כפיר צפריר.
ביוני 2024, הוציאה את אלבום הבכורה שלה בשפה העברית הנקרא "הכל עליי".
ב-14 בנובמבר הוציאה סינגל בשם "Big Love", עליו אמרה כי הוא נכתב מתוך תחושת ייאוש עם חברים והוא אישי מאוד.
ב-15 בינואר 2025, ברזילי הוציאה סינגל בשם "הסיבה שאין בי פחד".
ב-6 בנובמבר 2025 הודיעה ברזילי כי נפרדה מבן זוגה גיא רפאל
נטע גל-עצמון (נולדה ב-23 בינואר 1970) היא אוצרת עצמאית, חוקרת ומרצה לאמנות עכשווית.
נטע גל-עצמון נולדה וגדלה בירושלים.
בשנים 1997-1991 רכשה גל-עצמון את השכלתה בלימודי תואר ראשון בקולנוע וטלוויזיה, בפקולטה לאמנויות, באוניברסיטת תל אביב.
בשנים 1997–2003 למדה לתואר שני, בחוג לתולדות האמנות, בהתמחות במוזיאולוגיה ואמנות מודרנית, בפקולטה לאמנויות, אוניברסיטת תל אביב והוכשרה בלימודי מוזיאולוגיה, בהנחיית האוצר פרופסור מרדכי עומר, בגלריה האוניברסיטאית ע"ש גניה שרייבר.
גל-עצמון אוצרת תערוכות יחיד של אמנים ישראליים ובינלאומיים, צעירים וותיקים, כמו גם תערוכות קבוצתיות בחללים מובילים.
בין היתר אצרה במוזיאון פתח תקווה לאמנות עכשווית, מוזיאון הרצליה לאמנות עכשווית, המרכז לאמנות עכשווית (CCA) בתל אביב, מוזיאון בת ים לאמנות (MOBY), בית הנסן - מרכז לעיצוב ומדיה בירושלים ו"זמן לאמנות", בניהולו האמנותי של גדעון עפרת.
לצד עבודתה כאוצרת עצמאית משמשת גל-עצמון, החל משנת 1997, כאוצרת אוספים פרטיים ויועצת רכישות לכמה מאוספי האמנות העכשווית המובילים בארץ.
בעבר ניהלה את אוסף משפחת ברנדס ואוסף דורון סבג.
עבודתה האוצרותית של גל-עצמון דנה בסוגיות עכשוויות שונות, באמצעות יצירות אמנות.
בשנים 2010–2012 כיהנה כאוצרת וכמנהלת גלריה "החדר", תל אביב.
גל-עצמון ניהלה את תוכנית לימודי האוצרות במסגרת לימודי החוץ של הטכניון בתל אביב ותוכנית אוצרות להכשרת אוצרים במגזר הערבי, בגלריה לאמנות אום אל-פחם.
בשנים 2014-2015, שימשה כשופטת בוועדת פרס אמן בקהילה מטעם משרד התרבות והספורט וכשופטת בגלריה apexart N.Y לפרויקטים אמנותיים בגלריה ומחוצה לה בהתאמה.
חדווה, גדעון וכל השאר, תערוכת יחיד - גדעון גכטמן, בית האמנים תל אביב, תל אביב (2003)
שברים, פסיפס ואקטואליה, זמן לאומנות - מרכז לאומנות ישראלית (2004-2005)
שפה זרה, הגלריה לאומנות, אום אל-פחם (2005)
16 מתוק - על נערות וגיל ההתבגרות, מוזיאון בת ים לאומנות (MOBY), בת ים (2007)
תערוכת יחיד - צילה לוטנגר, המרכז לאומנות עכשווית (CCA), תל אביב (2007)
אתמול כשהים היה השטוח, תערוכת יחיד - צילה לויטנגר, גלריית החדר, תל אביב (2011)
עצם עמלני, תערוכת יחיד - סשה סרבר, גלריית החדר, תל אביב (2011)
קרנטינה, בית הנסן - מרכז לעיצוב ומדיה בירושלים, ירושלים (2013)
קליף אוואנס, אזרח - הזאב והאומנת, מוזיאון הרצליה לאמנות עכשווית, הרצליה (2015)
דזונג נינג - קולות האוטופיה, מוזיאון הרצליה לאמנות עכשווית, הרצליה (2016)
אזרחים, מוזיאון פתח תקווה, פתח תקווה (2017)
פתאום, כשחשבת שזה כבר איננו, אלה אמיתי סדובסקי, מוזיאון פתח תקווה, פתח תקווה (2025).
2004: "שברים: פסיפס באמנות ישראלית עכשווית", בתוך: שברים: פסיפס ואקטואליה, קט' תערוכה (תל אביב: זמן לאמנות – מרכז לאמנות ישראלית עכשווית), עמ' 20-5.
2007: "בתוך הסבך", בתוך: 16 מתוק: על נערות וגיל ההתבגרות, קט' תערוכה (בת-ים: מוזיאון בת-ים לאמנות עכשווית), עמ' 8-3.
2007: "להרגיש בבית", טקסט נלווה לפרויקט המיוחד-לחלל, פגוש אותי בספרייה בתשע, מאת האמנית השווייצרית צילה לויטנגר (תל אביב: המרכז לאמנות עכשווית CCA).
2008: "נישט אונזערע (לא משלנו): סשה סרבר מארח את בוריס שץ ודוד וקשטיין", טקסט תערוכה (תל אביב: גלריה טבי דרזדנר).
2011: "צילה לויטנגר: אתמול, כשהים היה שטוח", טקסט תערוכה (תל אביב: גלריה החדר).
2013: "חדווה, גדעון וכל השאר", טקסט תערוכה (תל אביב: בית האמנים על שם יוסף זריצקי).
2013: "ארבעים ימי בידוד", טקסט תערוכה ל"קרנטינה", תערוכת וידאו וסאונד (ירושלים: בית הנסן).
2016: "דזונג נינג: הפכים משלימים בתנועה מתמדת", בתוך: דזונג נינג: קולות האוטופיה, קט' תערוכה (הרצליה: מוזיאון הרצליה לאמנות עכשווית), עמ' 29-28.
2017: "אזרחים: על העבודות", בתוך: אזרחים, קט' תערוכה (פתח תקווה: מוזיאון פתח תקווה לאמנות), עמ' 6, 36-18.
נטלי קת'רין ניידהארט-וילסון , הידועה יותר בשם הבמה שלה, נטליה היא מתאבקת קנדית, המופיעה בארגון ההיאבקות WWE, בתוכנית הדגל Raw.
ניידהארט סיימה את לימודיה בשנת 2000. כמו כן, יש לה רקע בג'ו ג'יטסו והיאבקות, ובעבר התחרתה גם בריקוד ובהתעמלות.
היא עבדה תקופה קצרה כאשת מכירות של חברת קירבי, כשהייתה בת 18.
ניידהארט קיבלה תעודה רשמית על סיום האימונים שלה במתחם ה"דאנג'ן" של משפחת הארט, מה שהפך אותה לאישה הראשונה שסיימה את לימודיה בהצלחה במתחם זה.
בנוסף לכך, ניידהארט היא המתאבקת הראשונה בעולם מדור שלישי.
בסוף שנת 2000 ובמהלך שנת 2001, ניידהארט שימשה כמנחה והקריינית של ארגון הנוער של אריק בישוף.
בשנת 2003 היא החלה לעבוד בארגון ההיאבקות של משפחת הארט שנקרא Stampede Wrestling.
באמצע השנה שבאה לאחר מכן, היא החלה להתאבק במסעי הופעות באנגליה ובחודש מרץ של שנת 2005, היא הצטרפה למסע הופעות ביפן, שם התחרתה תחת השם נאדיה הארט.
כשחזרה לקנדה היא במהרה הפכה לדמות רעה וקראה לעצמה "נטי המרושעת".
ב-17 ביוני היא ניצחה את אנה מארי, בל לוביץ ומה מאיירס בקרב מרובע והפכה לאלופת הנשים הפסיפית הראשונה של ארגון ה-Stampede.
בחודש נובמבר היא נפגעה ברצועה הצולבת במהלך קרב שהתנהל ביפן, ועברה ניתוח בתחילת שנת 2006. היא הייתה מחוץ לפעילות לתקופה של חצי שנה.
ב-8 באוקטובר 2006 ניידהארט זכתה באליפות הסופרגירלס של הארגון NWA: Extreme Canadian Championship Wrestling לאחר ניצחון על ליסה מורטי.
היא החזיקה בתואר במשך 19 ימים בלבד, עד שהפסידה בקרב לניקי מת'יוס.
באוקטובר של אותה השנה, היא ערכה את הופעת הבכורה שלה בארגון הנשים Shimmer, שם הפסידה לשרה דל ריי, אך לאחר מכן רשמה ניצחון על אריאל.
את הקרב האחרון שלה במסגרת הארגונים העצמאיים רשמה ב-26 בינואר 2007 תחת הארגון Stampede Wrestling בניצחון על ורוניקה וייס.
לאחר מכן חתמה על חוזה ביחד עם ה-WWE.
ב-5 בינואר 2007 ניידהארט חתמה על חוזה עם ה-WWE.
במעמד החתימה שלה, היא נשלחה למתחם הפיתוח של Deep South Wrestling לחצי שנה הראשונה של השנה, שם התחרתה נגד מתאבקות כמו קריסי ויין ואנג'ל וויליאמס.
היא הועברה במהרה לארגון פיתוח אחר שנפתח בחודש יוני בשם Florida Championship Wrestling ולאחר מכן עברה לארגון Ohio Valley Wrestling.
ב-25 ביולי 2007 ערכה את הבכורה שלה כחלק מקבוצת "הדור הבא של קרן הארט" וליוותה לזירה לקרב הזוגות של טדי הארט והארי סמית'.
בחודש ספטמבר קבוצת הארט שבה בחזרה לארגון FCW.
בתחילה, ניידהארט חברה למתאבקת ויקטוריה קרופורד כדי להתחרות נגד התאומות בלה (ברי וניקי בלה), אך בשנת 2008 הן החלו להתחרות אחת נגד השנייה.
היא המשיכה להופיע בקרבות ב-FCW לקראת סוף השנה, לאחר שהופיעה לראשונה בתוכנית סמאקדאון כמנג'רית של TJ וילסון ו-DH סמית' (הארי סמית') וב-30 באוקטובר השניים זכו באליפות הזוגות של FCW.
ב-11 באפריל 2008 במסגרת התוכנית סמאקדאון, היא ערכה את הופעת הבכורה שלה ברוסטר הראשי כדמות רעה שליוותה את המתאבקת ויקטוריה לקרב שלה נגד מישל מק'קול.
היא הציגה את עצמה כבת של מתאבק העבר, ג'ים ניידהארט, תחת השם נטליה ניידהארט.
את הופעת הבכורה שלה בזירה ערכה בסוף החודש תחת השם המקוצר, נטליה, וניצחה את צ'רי כתוצאה מתרגיל הכנעה בשם "שארפשוטר", שהיה מהלך הסיום המזוהה של דוד שלה, ברט הארט.
באירוע באקלאש, שהתקיים ב-27 באפריל, נטליה התאבקה בקרב שש נגד שש לצד ויקטוריה, בת' פיניקס, ג'יליאן הול, ליילה ומלינה נגד מיקי ג'יימס, מריה קנליס, אשלי, מישל מק'קול, צ'רי וקלי קלי.
בקרב זה קבוצתה של נטליה ניצחה.
ב-2 במאי נטליה וויקטוריה ניצחו בקרב זוגות את מקול וצ'רי.
בחודש אוקטובר, נטליה וויקטוריה פתחו בפיוד נגד ברי בלה, לאחר שוויקטוריה הפסידה לה בקרב יחידים ב-29 באוגוסט ובקרב זוגות לצד נטליה נגד ברי ומריה.
ב-21 בנובמבר נטליה וויקטוריה הפסידו לתאומות בלה.
באירוע סדרת ההישרדות, נטליה התחרתה בקרב ההדחות המסורתי כחלק מקבוצה סמאקדאון, אך קבוצתה הפסידה לקבוצת Raw.
ב-28 בנובמבר נטליה, ויקטוריה ומאריס ניצחו את התאומות בלה ומישל מק'קול, מה שלמעשה סיים את הפיוד.
לאחר מכן, החברות של נטליה עם ויקטוריה הסתיימה עקב עזיבתה של ויקטוריה את החברה.
באירוע ארמגדון, נטליה, ג'יליאן, ויקטוריה ומאריס הפסידו למריה, קלי קלי, מיקי ג'יימס ומישל מק'קול.
בעוד שהייתה חלק מהרוסטר של סמאקדאון, נטליה ערכה את הבכורה שלה בתוכנית ECW, דרך הסכם החלפת כישרונות, ב-10 בפברואר 2009, כשהיא משמשת כמנג'רית של חברה במציאות, טייסון קיד (TJ וילסון).
את קרב הבכורה שלה בתוכנית ערכה ב-3 במרץ בניצחון על אלישיה פוקס.
ב-29 ביוני נטליה הועברה בחזרה לסמאקדאון ביחד עם קיד וסמית'.
ב-17 ביולי ערכה נטליה את הקרב הראשון בחזרה שלה לסמאקדאון והייתה לצד קיד וסמית' בניצחונם על קריים טיים ואיב טורס.
השלושה נכנסו לפיוד נגדם, כשנטליה פגשה את טורס בקרבות יחידים ובקרבות זוגות לצד מתאבקות אחרות.
באירוע בראגינג רייטס, נטליה הייתה בצד המנצח של קבוצת סמאקדאון.
ב-4 בדצמבר נטליה הפסידה בקרב משולש אשר קבע את המועמדת לתואר אליפות הנשים, שבו הוצמדה על ידי מיקי ג'יימס.
הקרב כלל בנוסף את בת' פיניקס.
נטליה ושושלת הארט הפכו לדמויות טובות לאחר שעזרו לברט הארט בקרב שלו ברסלמניה נגד וינס מקמהן.
ב-26 באפריל, שושלת הארט זכו באליפות הזוגות המאוחדת של ה-WWE לאחר שניצחו את המיז וביג שואו (שנודעו בשם שואומיז).
לילה לאחר מכן, נטליה הועברה למותג Raw, ביחד עם קיד וסמית' כחלק מהדראפט הנוסף של שנת 2010. ב-24 במאי שלושתם הותקפו על ידי האוסוס וטמינה, שערכו את הופעת הבכורה שלהם בארגון.
באירוע Fatal 4-Way, נטליה ושושלת הארט ניצחו את האוסוס וטמינה, כשנטליה היא זאת שהצמידה לניצחון את טמינה.
באירוע לילה של אלופים, שושלת הארט הפסידו את חגורות האליפות.
ב-15 בנובמבר קיד הפך לדמות הרעה, ובין השניים התפתח פיוד.
נטליה שבה אל קריירת היחידים שלה ב-27 בספטמבר, שבו הפכה למועמדת מספר אחת לתואר אליפות הדיוות המאוחדת והחלה להיות בפיוד נגד לייקול (מישל מק'קול וליילה).
באירוע גיהנום בכלוב, שהתקיים ב-3 באוקטובר, היא ניצחה את מק'קול בפסילה, אך מקול שמרה על תואר האליפות.
נטליה קיבלה הזדמנות נוספת על התואר שלושה שבועות לאחר מכן באירוע בראגינג רייטס, אך הפסידה למקול לאחר הסחת דעת מצידה של ליילה.
ב-1 בנובמבר היא הפכה שוב למועמדת לתואר האליפות ואף ניצחה את מקול בקרב שאינו היה על האליפות.
באירוע סדרת ההישרדות, שהתקיים ב-21 בנובמבר, נטליה ניצחה את מקול וליילה בקרב האנדיקאפ שתיים נגד אחת וזכתה באליפות הדיוות בפעם הראשונה בקריירה שלה.
לאחר הקרב, הותקפה על ידי השתיים, עד שבת' פיניקס באה לעזרתה, מה שסימל את תחילת החברות ביניהן.
באירוע TLC: שולחנות, סולמות וכיסאות, נטליה ופיניקס ניצחו את לייקול בקרב זוגות הנשים מסוג שולחנות הראשון מסוגו בהיסטוריה של ה-WWE.
נטליה הייתה אמורה להגן על התואר שלה נגד לייקול באירוע רויאל ראמבל, שהתקיים ב-30 בינואר 2011, אך הקרב הפך לקרב מרובע כשאיב צורפה לקרב.
בקרב זה, איב הצמידה את ליילה והפכה לאלופת הדיוות החדשה.
ב-26 באפריל נטליה הועברה לסמאקדאון כחלק מהדראפט הנוסף של שנת 2011. נטליה אתגרה ללא הצלחה את ברי בלה על תואר אליפות הדיוות.
בחודש מאי נטליה הפכה להיות החונכת של AJ לי וקייטלין, ונתנה להם עצות במהלך הקרבות שלהן.
לאחר מכן בשנת 2011, נטליה, AJ וקייטלין היו בפיוד נגד אלישיה פוקס, טמינה ורוזה מנדס.
ב-1 באוגוסט 2011 בתוכנית Raw, נטליה התחרתה בקרב באטל רויאל אשר קבע את הטוענת לתואר אליפות הדיוות של קלי קלי באירוע סאמרסלאם, קרב שבו בת' פיניקס ניצחה.
לאחר הקרב, דמותה של פיניקס הפכה לרעה על ידי כך שתקפה את קלי קלי, ארבעה ימים לאחר מכן בתוכנית סמאקדאון, נטליה תקפה את AJ לי והפכה גם היא לדמות רעה.
כחלק מהעלילה, נטליה נקשרה לפיניקס והשתיים כינו את עצמן "The Divas of Doom".
לאורך חודש ספטמבר, השתיים נקלעו לפיוד נגד AJ לי וקייטלין.
ב-19 בספטמבר השתיים הפסידו בקרב זוגות לקלי קלי ואיב טורס.
שבוע לאחר מכן, השתיים הצליחו לנצח את אותן קלי ואיב, כשפיניקס מצמידה את קלי קלי לניצחון ומבטיחה לעצמה קרב נוסף על אליפות הדיוות.
ארבעה ימים לאחר מכן בתוכנית סמאקדאון, נטליה הפסידה לקלי קלי.
באירוע גיהנום בכלוב, שהתקיים ב-2 באוקטובר, נטליה עזרה לפיניקס לזכות באליפות הדיוות.
במהלך חודש נובמבר, הדיוות של דום פתחו ברצף ניצחונות על AJ לי וקייטלין, גם בקרבות זוגות וגם בקרבות יחידים.
ב-6 בדצמבר בהקלטות של התוכנית סמאקדאון, השתיים ניצחון את לי וקייטלין שוב ולאחר הקרב, קייטלין בגדה ב-AJ לי והצטרפה בתגובה לשורות נטליה ופיניקס.
למרות זאת, קטע זה נחתך מהשידור של התוכנית ולא הוכר על ידי ה-WWE.
ב-29 בינואר במהלך אירוע הרויאל ראמבל, הדיוות של דום התחרו בקרב ארבע נגד ארבע ביחד עם התאומות בלה וביחד ניצחו את איב טורס, קלי קלי, אלישיה פוקס וטמינה.
מחודש פברואר היחסים בין נטליה לפיניקס החלו להתערער עד למצב שהשתיים נפגשו לקרב זוגות בין נטליה וטמינה לבין פיניקס ואיב ב-22 במרץ, מה שלמעשה סיים את החברות שלהן.
בחודש אפריל נטליה החלה להתחבר שוב לטייסון קיד, חברה לשעבר לקבוצת שושלת הארט, כשנטליה נקלעת לפיוד נגד קייטלין, עקב כך שקייטלין מנסה להשיג יותר מדי מתשומת לבו של קיד.
השתיים נפגשו לקרבות יחידים וזוגות כשסוף הפיוד ביניהן היה ב-31 באוגוסט כשנטליה מפסידה בקרב לקייטלין.
בחודש נובמבר נטליה החלה להיות במערכת יחסים כחלק מהעלילה ביחד עם קאלי הגדול.
חודש לאחר מכן, נטליה הצילה את הורנסווגל מתקיפה של רוזה מנדס, מה שהפך אותה לדמות אהובה על הקהל.
מעשה זה הוביל לקרב בין נטליה, קאלי והורנסווגל לבין מנדס, פרימו ואפיקו.
ב-27 במרץ במסגרת התוכנית NXT, נטליה הפסידה לאלופת הדיוות, קייטלין, בקרב על אליפות הדיוות.
על גבי תוכנית מציאות, Total Divas, שעלתה לאוויר ביולי 2013, נטליה החלה להיות בפיוד נגד חברותיה לתוכנית, התאומות בלה, כשנטליה וברי בלה מנצחות ביניהן קרב אחד ב-Raw וקרב אחד בסאמרסלאם.
שחקניות התוכניות נקלעו לפיוד נגד אלופת הדיוות, AJ לי, שלעגה לתוכנית.
כל זה הוביל לקרב מרובע באירוע לילה של אלופים, שבו AJ שמרה על האליפות נגד נטליה, ברי ונעמי.
בו זמנית, נטליה המשיכה להופיע ביחד עם קאלי הגדול והשניים התחרו נגד פאנדנגו וסאמר רה, קרב שבו נטליה וקאלי הפסידו.
באירוע סדרת ההישרדות, קבוצת תוכנית המציאות של נטליה ניצחה את קבוצתה של AJ לי במסגרת קרב ההדחות המסורתי.
בחודש דצמבר נטליה אתגרה את פייג' לקרב על אליפות הנשים של NXT, אך לא הצליחה לנצח בקרב זה.
נטליה קיבלה הזדמנות נוספת על תואר אליפות הדיוות באירוע TLC: שולחנות, סולמות וכיסאות, אך לא הצליחה לזכות בתואר מידי AJ לי.
בחודש מאי 2014 נטליה נטלה חלק בטורניר אשר קבע את אלופת הנשים החדשה של NXT.
היא ניצחה את ליילה וסשה בנקס בדרך לגמר, שהתקיים באירוע NXT TakeOver, שם פגשה את שארלוט, אך בגמר זה לא הצליחה לנצח.
באירוע סדרת ההישרדות, שהתקיים ב-23 בנובמבר, נטליה הייתה חלק מקבוצתה של אלישיה פוקס במסגרת קרב ההדחות המסורתי, שביחד הן ניצחו את קמרון, ליילה, פייג' וסאמר רה.
באמצע שנת 2014 נטליה הייתה מעורבת בעלילה של בעלה במציאות, טייסון קיד.
היא ליוותה באופן קבוע את קיד לזירה, ולעיתים גם עזרה לו לנצח בקרבות.
ב-5 בינואר 2015 לאחר שנטליה ניצחה את ניקי בלה בקרב שלא היה על תואר האליפות.
לאחר הקרב, ברי וניקי תקפו את נטליה, עד שפייג' הגיעה לעזור לנטליה.
תקיפה זו הובילה לקרב ביניהן באירוע הרויאל ראמבל, קרב שבו התאומות בלה ניצחו.
במהלך חודש פברואר, נטליה וקיד היו מעורבים בפיוד קצר נגד נעמי וג'ימי אוסו, כך שהם השתתפו בקרב זוגות ב-16 בפברואר, קרב שבו נטליה וקיד הפסידו.
כשקיד חבר לשורות המתאבק סזארו, נטליה החלה לשמש כמנג'רית שלהם ואף הייתה לצידם כשהם זכו באליפות הזוגות של ה-WWE באירוע פאסטליין.
לילה לאחר מכן, נטליה עזרה להם בקרב החוזר על חגורות האליפות נגד האוסוס, מה שביסס את דמותה שוב כדמות הרעה.
ב-28 במרץ הציגה את אלונדרה בלייז בטקס היכל התהילה של ה-WWE.
לילה לאחר מכן, היא ליוותה את קיד וסזארו במהלך אחד הקרבות המקדימים לאירוע רסלמניה 31, קרב שבו שמרו על חגורות האליפות.
ב-9 באפריל במסגרת התוכנית סמאקדאון, נטליה גברה על אלישיה פוקס.
ב-7 ביוני, קיד ספג פציעה בחוט השדרה לאחר שנפגע בעת מהלך הסיום של המתאבק סמואה ג'ו.
ה-WWE פרסמו שקיד יהיה מחוץ לפעילות קרוב לשנה, מה שגרם לנטליה להיות לראשונה מחוץ להופעות על המרקע בשל טיפולה בבעלה.
כמו כן, הציוות בין קיד לסזארו הסתיים.
לאחר שלושה חודשי היעדרות מהמסך בגין הפציעה בחוט השדרה של טייסון קיד, נטליה חזרה ב-21 בספטמבר 2015 כדמות הטובה והאהובה על הקהל, כשהיא מתעמתת עם פייג' על הפעולות האחרונות שלה במהלך חגיגות הזכייה באליפות של שארלוט.
מאוחר יותר באותו הערב, נטליה נוצחה על ידי נעמי.
לאחר עימותים רבים בין נטליה לפייג', נטליה ניצחה את פייג' ב-5 באוקטובר ושלושה ימים לאחר מכן נטליה חברה לשארלוט ובקי לינץ' בניצחונן על צוות בלה (אלישיה פוקס, ברי בלה וניקי בלה).
ב-15 באוקטובר, בזמן שפייג' חילצה את שארלוט ובקי מתקיפה של צוות בלה, נטליה נקלעה לריב מאחורי הקלעים עם פייג'.
בסוף חודש אוקטובר, נטליה פתחה בפיוד נגד צוות B.A.D.
(נעמי, טמינה וסשה בנקס), כששלושתן הסיחו את דעתה בקרב שלה נגד פייג' ואף תקפו אותה.
לאחר מכן, נטליה ניצחה את נעמי וטמינה בשני קרבות יחידים נפרדים, מה שסיים למעשה את הפיוד הקצרצר.
בחודש ינואר של שנת 2016, נטליה חשפה שהיא המשיכה לעבוד חרף הפציעה בקרסול שאותה ספגה במהלך אחד מהאירועים החיים של ה-WWE.
לעומת זאת, נטליה חזרה למרקע ב-18 בינואר בניצחון על ברי בלה.
על גבי החזרה שלה, נטליה החלה להתחרות בקרבות יחידים וזוגות במקביל.
ב-12 במרץ במהלך האירוע רודבלוק, נטליה התמודדה מול שארלוט על אליפות הדיוות, אך לא הצליחה לנצח אותה ולזכות באליפות.
נטליה לקחה חלק באירוע רסלמניה 32 כחלק מקבוצת Total Divas (ברי בלה, אלישיה פוקס, נטליה, איווה מארי ופייג') נגד קבוצת B.A.D.
לאחר שהתעמתה עם שארלוט במהלך חגיגות האליפות שלה בלילה לאחר מכן, היא אתגרה אותה לקרב אליפות ב-11 באפריל, אך נטליה כשלה בניסיונה לזכות בתואר אליפות הנשים של ה-WWE.
נטליה לא ויתרה ושבוע לאחר מכן התעמתה שוב עם שארלוט במהלך הראיון שלה ואף חשפה ששיין מקמהן קבע קרב חוזר בין השתיים באירוע פייבאק, בנוסף לכך אמרה נטליה שברט הארט יהיה נוכח בקרב בצד הזירה.
באירוע עצמו, נטליה נוצחה לאחר שהשופט הורה לסיים את הקרב כתוצאה ממהלך ההכנעה ה"שארפשוטר" שביצעה שארלוט עליה (מהלך הסיום של נטליה), למרות שנטליה בעצמה לא נכנעה.
מקרה זה יצר דמיון למקרה המקורי שהתרחש במונטריאול בשנת 1997 וכונה "הדפיקה במונטריאול".
לאחר הקרב, גם נטליה וגם הארט ביצעו את מהלך השארפשוטר על שארלוט ואביה, ריק פלייר.
באירוע חוקי אקסטרים שנערך חודש לאחר מכן, היא נוצחה שוב על ידי אותה שארלוט, כשהפעם סוג הקרב היה קרב הכנעות, שבו דנה ברוק, שערכה את הבכורה שלה ברוסטר הראשי, הגיעה לזירה בתחפושת ריק פלייר (למרות שריק פלייר הורחק מהזירה) ועזרה לשארלוט להשיג את הניצחון בקרב.
באירוע כסף בבנק, שנערך ב-19 ביוני, נטליה חברה לצד בקי לינץ' בהפסד לשארלוט ודנה ברוק.
לאחר הקרב, נטליה הכתה ותקפה את לינץ', מה שהפך אותה לדמות הרעה במהלך תקיפה זו.
ב-24 ביולי במסגרת האירוע באטלגראונד התחרו השתיים אחת נגד השנייה, בקרב שבו נטליה ניצחה את לינץ'.
ב-19 ביולי נטליה הועברה לתוכנית סמאקדאון כחלק מהדראפט של שנת 2016. את הופעתה הראשונה במותג ערכה שבוע לאחר מכן כשהיא נוצחה בקרב על ידי בקי לינץ'.
ב-9 באוגוסט נטליה התחרתה נגד כרמלה, אך הפסידה בקרב זה.
שבוע לאחר מכן נטליה חברה לצד אלכסה בליס בהפסד שלהן לכרמלה ובקי לינץ'.
באירוע סאמרסלאם קבוצתה של נטליה שכללה את ניקי בלה ואלכסה בליס גברה על בקי לינץ', נעמי וכרמלה.
באירוע באקלאש, שנערך ב-11 בספטמבר, נטליה התחרתה בקרב הדחות משושה אשר קבע את אלופת הנשים הראשונה של סמאקדאון, אך נטליה לא הצליחה לנצח בקרב זה והודחה על ידי ניקי בלה.
ב-25 באוקטובר נטליה התחרתה נגד ניקי בלה והפסידה לה בקרב אשר קבע את זהות הקפטנית של המותג סמאקדאון לקרב ההדחות המסורתי של האירוע סדרת ההישרדות.
באירוע עצמו נטליה החליפה את אותה בלה שהייתה אמורה לשמש כקפטנית, לאחר שבלה הותקפה מאחורי הקלעים לפני הקרב על ידי זהות מסתורית.
בקרב זה קבוצתה של נטליה הפסידה.
באירוע TLC כרמלה חשפה שהתוקפת המסתורית שתקפה את ניקי בלה הייתה לא אחרת מנטליה, מה שכמובן הוכחש על ידי נטליה.
לאחר שבועות של הכחשות האשמות אלה, ב-20 בדצמבר נטליה תקפה את כרמלה והודתה שהיא אכן הייתה התוקפת של ניקי בלה, והיא עשתה זאת משום שהיא קינאה בקריירה המוצלחת של בלה לאורך השנים.
נטליה ובלה היו אמורות להתחרות אחת נגד השנייה ב-10 בינואר 2017, אך הקרב לא החל רשמית עקב תגרה שהתחילה בין השניים לפני שהקרב התחיל.
באירוע הרויאל ראמבל, שנערך ב-29 בינואר, נטליה התחרתה בקרב שלוש נגד שלוש לצד אלכסה בליס ומיקי ג'יימס וביחד הן הפסידו לבלה, נעמי ולינץ'.
באירוע תא ההדחות, שנערך שבועיים לאחר מכן, נטליה התחרתה נגד ניקי בלה בקרב יחידים שבו הקרב הסתיים בספירת חוץ כפולה.
קרב זה הוביל לקיומו של קרב נוסף ב-21 בפברואר, שסוגו היה "ספירות בכל מקום", ובו נטליה ניצחה את בלה לאחר התערבות של מאריס, מה שלמעשה סיכם את הפיוד בין השתיים.
באירוע כסף בבנק, שנערך ב-18 ביוני, נטליה התחרתה בקרב ה"כסף בבנק" הראשון בתולדות מחלקת הנשים, שבו כרמלה ניצחה לאחר התערבות של ג'יימס אלסוורת'.
ב-23 ביולי נטליה ניצחה בקרב מחומש את שארלוט פלייר, בקי לינץ', טמינה ולאנה במסגרת האירוע באטלגראונד.
קרב זה זיכה את נטליה בהזדמנות להתחרות נגד נעמי על אליפות הנשים של סמאקדאון באירוע סאמרסלאם.
באירוע זה, נטליה ניצחה את נעמי וזכתה באליפות הנשים של סמאקדאון בפעם הראשונה בקריירה שלה.
בשל זכייה זו, נטליה הפכה למתאבקת הראשונה שהחזיק גם באליפות הדיוות וגם באליפות הנשים של סמאקדאון.
ב-12 בספטמבר נטליה הגנה בפעם הראשונה על התואר ועשתה זאת בהצלחה במסגרת הקרב החוזר שלה נגד נעמי.
באירוע גיהנום בכלוב, שנערך ב-8 באוקטובר, נטליה הגנה על התואר נגד שארלוט פלייר, קרב זה נגמר בפסילה לאחר שנטליה תקפה את פלייר באמצעות כיסא.
ב-14 בנובמבר במסגרת התוכנית סמאקדאון, נטליה הפסידה את חגורת האליפות לשארלוט כתוצאה מהכנעה.
הפסד זה סיים תקופת כהונה של 86 ימים בתור אלופת הנשים של סמאקדאון.
לאחר מכן התחרתה לצד בקי לינץ', טמינה, נעמי וכרמלה כחלק מקבוצת סמאקדאון במסגרת אירוע סדרת ההישרדות.